Emilia Armia

Emilia Armia (o.s. Harjunen) (s. 30. kesäkuuta 1992 Pori) https://www.iltalehti.fi/jaakiekko/a/20532099-7c8c-4c32-8e7d-4383e8633e42 on suomalainen uransa lopettanut pesäpalloilija. Harjunen edusti urallaan Superpesiksessä kasvattajaseuraansa Porin Pesäkarhuja ja Rauman Lukkoa. Harjunen saavutti yhden SM-hopean kaudella 2013 ja kolme SM-pronssia kaudella 2011, kaudella 2014 ja kaudella 2016.  Hän pelasi ulkokentällä kakkoskopparina.  

Harjunen pelasi 119 Superpesiksen runkosarjan ottelua. Näissä otteluissa hän löi neljä kunnaria ja 18 tavallista juoksua, toi 40 juoksua ja keräsi 245 kärkilyöntipistettä. Harjunen pelasi 54 Superpesiksen ylemmän loppusarjan ottelua. Näissä otteluissa hän löi kuusi tavallista juoksua, toi 11 juoksua ja keräsi 66 kärkilyöntipistettä.

 Muuta 
Emilia on ollut naimisissa jääkiekkoilija Joel Armian kanssa vuodesta 2022 ja heillä on kaksi lasta. Emilialla on pikkusisko Anni, joka on myös pelannut pesäpalloa Porin Pesäkarhuissa.

 Lähteet 

Luokka:Suomalaiset pesäpalloilijat
Luokka:Vuonna 1992 syntyneet
Luokka:Elävät henkilöt